b'\n_START_ARTICLE_\nAviation Safety Network\n_START_PARAGRAPH_\nAviation Safety Network (ASN) er en web-side som registrerer flyulykker og andre alvorliger hendelser innen luftfarten. Faktabasen inneholder (august 2008) detaljer omkring 12\xc2\xa0200 tilfeller og blir bes\xc3\xb8kt av omtrent 50\xc2\xa0000 hver uke._NEWLINE_ASN ble startet av nederlandske Harro Ranter i 1996 som Aviation Safety Web Pages. I 1999 ble den omd\xc3\xb8pt til the Aviation Safety Network. Redaksjonen er senere forsterket med Fabian Lujan fra  Argentina. For tiden kj\xc3\xb8rer ikke ASN noen reklame eller avertissementer p\xc3\xa5 sine sider og er avhengig av donasjoner fra brukerne for \xc3\xa5 holde websiden g\xc3\xa5ende._NEWLINE_Det meste av den informasjon som ligger inne p\xc3\xa5 ASN er hentet fra offisielle kilder, dvs luftfartsmyndighetene i de ber\xc3\xb8rte land. For hendelser f\xc3\xb8r 1996 er opplysningene stort sett basert p\xc3\xa5 ICAO Aircraft Accident Digests, og amerikanske National Transportation Safety Board NTSB._NEWLINE_ASNs prim\xc3\xa6re oppgave er \xc3\xa5 s\xc3\xb8rge for at den som m\xc3\xa5tte \xc3\xb8nske det f\xc3\xa5r n\xc3\xb8yaktig og oppdatert informasjon om flyulykker. I tillegg til den omfattende database ligger det inne statistisk informasjon og ogs\xc3\xa5 et omfattende fotoarkiv  med bilder fra ulykkesstedene._NEWLINE_ASN har ogs\xc3\xa5 en E-mail tjeneste (Accident Digest e-mail service.) hvor abonnenter mottar informasjon om siste flyulykker. Denne tjenesten har n\xc3\xa5 over 9\xc2\xa0900 kunder i 170 land,'